La pedregada de divendres va afectar prop de 5.800 hectàrees de cultius a Ponent, principalment de fruita dolça
Les tempestes acompanyades de pedra que van descarregar de forma irregular divendres al vespre a les terres de Ponent ha malmès 5.765 hectàrees de cultius, principalment de fruita de pinyol. Segons dades recollides pel Departament d'Agricultura, el municipi més afectat és Alcarràs (Segrià) amb 1.620 hectàrees d'aquesta fruita que han percebut danys situats entre el 60 i el 100%. Ara, la pedra ha registrat danys a un total de 13 municipis del Segrià, la Noguera i les Garrigues i també ha perjudicat cultius de fruita de llavor i cereal. Els pagesos han començat a rebre avui la visita dels pèrits que han d'avaluar les pèrdues per poder tramitar el cobrament de l'assegurança agrícola. En alguns punts de la zona del camí de Vallmanya, a Alcarràs, i també a Gimenells i el Pla de la Font s'ha perdut la totalitat de la collita. La pedra que va caure divendres al vespre ho va fer de forma irregular, molt barrejada amb aigua però en alguns punts amb mides que arribaven a la d'una moneda d'un euro.
Què s'hi cultivava principalment en aquests terrenys?
fruita de pinyol